open-index/open-wikipedia-markdown huggingface dataset:
Marseille-observatoriet

**Marseille-observatoriet** eller **Observatoire de Marseille** er et astronomisk observatorium drevet av Universitetet i Aix-Marseille. Det ligger nær den franske byen Marseille. Det første observatoriet var oppdagelsesstedet for en gruppe galakser kjent som Stephans kvintett eller Hickson 92, oppdaget av Édouard Stephan i 1877. Observatoriet ble flyttet langt utenfor byen, men på grunn av veksten til Marseille ligger det nå nær utkanten av byen.

## Eksterne lenker
*
The Goon Show

***The Goon Show*** var et britisk humorprogram på radio som ble sendt på BBC fra 1951 til 1960. Hovedforfatter og programleder var Spike Milligan. Blant andre medvirkende var Peter Sellers og Harry Secombe. 

Programmet representerte en absurd og surrealistisk humor som gjelder som en av impulsene til Monty Python.

## Litteratur
*
* – includes chapters from Milligan, Secombe & Sykes.
* – remains the definitive book on the series
* (First published by Robson Books, 1974).
* – A singly useful resource, comprising a comprehensive biography of the script co-operative 'Associated London Scripts' set up by Milligan, Sykes, Galton and Simpson in the 1950s. From these offices originated *The Goon Show*, *Sykes*, *Till Death Do Us Part*, *Hancock*, *Steptoe and Son* and other ground-breaking comedy shows.

## Referanser
 

## Eksterne lenker
* thegoonshow.net 
* ''The Goon Show'' on BBC7 – spiller shows online ukentlig
* Goon Show Preservation Society  – United Kingdom
* Goon Show Preservation Society – United States
* ''The Goon Show'' hos BBC
Andre hjortedyr

* andeshjorter
* elger
* mulhjorter
* pampashjorter
* puduer
* rein
* eurasiske rådyr
* spisshjorter
* sumphjorter

**Andre hjortedyr** (Capreolinae) er en underfamilie av hjortedyr (Cervidae) som består av 23 arter fordelt i ni slekter.

Gruppen med andre hjortedyr består i hovedsak av arter som lever på det amerikanske kontinentet. Av de nålevende artene finnes kun fire i Eurasia, hvorav tre også i Norge, Sverige og Finland. De fire artene er europeisk rådyr (*Capreolus capreolus*), sibirsk rådyr (*Capreolus pygargus*), rein (*Rangifer tarandus*) og europeisk elg (*Alces alces*).

Det fysisk største hjortedyret i denne gruppe er alaskaelgen, en underart av amerikansk elg (*Alces americanus*), som kan bli mer enn 800 kg tung. De minste hjortedyrene i denne gruppen er puduene (*Pudu*), som aldri veier over 15 kg (typisk 6–13 kg).

Opprinnelsen til denne gruppen er fortsatt omdiskutert, men man regner hvithalehjorten (*Odocoileus virginianus*) som den eldste nålevende arten. Den oppsto trolig for omkring 3,5 millioner år siden. Videre regner man med at Capreolinae og Cervinae trolig splittet lag i miocen. Det eldste fossile beviset man har for denne gruppa er omkring 5 millioner år gammelt og stammer fra Nord-Amerika.

## Inndeling
Inndelingen av andre hjortedyr er i henhold til Hernandez-Fernandez og Vrba (2005), som forutsetter tre underfamilier. Det er ikke full enighet om verken inndelingen eller antallet arter.

* Hjortedyr (Cervidae)
** Andre hjortedyr (Capreolinae)
*** Mulhjorter (*Odocoileus*)
**** Mulhjort (*Odocoileus hemionus*)
**** Hvithalehjort eller Virginiahjort (*Odocoileus virginianus*)
*** Eurasiske rådyr (*Capreolus*)
**** Europeisk rådyr (*Capreolus capreolus*)
**** Sibirsk rådyr (*Capreolus pygargus*)
*** Elger (*Alces*)
**** Elg eller europeisk elg (*Alces alces*)
**** Amerikansk elg eller sibirsk elg (*Alces americanus*)
*** Reinsdyr (*Rangifer*)
**** Rein (*Rangifer tarandus*)
*** Sumphjorter (*Blastocerus*)
**** Sumphjort (*Blastocerus dichotomus*)
*** Pampashjorter (*Ozotoceros*)
**** Pampashjort (*Ozotoceros bezoarticus*)
*** Andeshjorter (*Hippocamelus*)
**** Sørlig andeshjort eller chilensk andeshjort (*Hippocamelus bisulcus*)
**** Nordlig andeshjort eller peruisk andeshjort (*Hippocamelus antisensis*)
*** Spisshjorter (*Mazama*)
**** Rødspisshjort eller stor spisshjort (*Mazama americana*)
**** Liten rødspisshjort (*Mazama bororo*)
**** Meridaspisshjort (*Mazama bricenii*)
**** Liten spisshjort (*Mazama nana*)
**** Yucatanspisshjort (*Mazama pandora*)
**** Mellomamerikansk rødspisshjort (*Mazama temama*)
**** Gråspisshjort eller brunspisshjort (*Mazama gouazoubira*)
**** Liten gråspisshjort eller liten brunspisshjort (*Mazama nemorivaga*)
**** Rød dvergspisshjort (*Mazama rufina*)
**** Dvergspisshjort (*Mazama chunyi*)
*** Puduer (*Pudu*)
**** Sørlig pudu (*Pudu pudu*)
**** Nordlig pudu eller andespudu (*Pudu mephistophiles*)

## Referanser




## Eksterne lenker
*
Spike Milligan

**Spike Milligan** (født som **Terence Adam Milligan** 16. april 1918 i Ahmednagar i Maharashtra, India, død 27. februar 2002 i Rye i East Sussex) var en irsk musiker, komiker og skuespiller. Han revolusjonerte den britiske komedie da han skrev og deltok i *[[The Goon Show]]* (1951-1959), et meget populært radioshow på BBC og en forgjenger til Monty Python.

## Bakgrunn og virke
Hans far var irsk offiser i den britiske hær. Derfor ble han født i India, der faren var stasjonert. Han tilbragte sin barndom i Pune (India) og senere i Rangoon, hovedstad i daværende British Burma. Han fikk skolegangen ved Convent of Jesus and Mary i Poona og ved St Paul's Christian Brothers, de la Salle i Rangoon. 

I 1930- og de tidlige 1940-årene opptrådte han først og fremst som jazztrompetist, men av og til også som komiker. Under Annen verdenskrig tjenestegjorde han i Royal Artillery i Nord-Afrika og Italia, der han til slutt ble behandlet på lasarett for krigsnevrose. Etter å ha blitt dimittert fra militærtjeneste ble han gitarist i en jazz/comedy-gruppe ved navn «The Bill Hall Trio». Til å begynne med opptrådte de først og fremst for soldater, men senere også for den brede offentlighet. 

Milligan gikk over til gruppen «Central Pool of Artists» og begynte å skrive parodier, som senere ble en hovedbestanddel i *The Goon Show*.  Han spilte flere av de kjente rollene, som *Moriarty*, *miss Bannister* og idioten *Eccles*. Øvrige medvirkende var fremst Peter Sellers og Harry Secombe. Over tid ble ett show i uken i meste laget for ham psykisk. Han hadde flere sammenbrudd. En gang skal han til og med ha jaget Peter Sellers med kniv.

Selv om han tilbragte det meste av sitt liv i Storbritannia og tjenestegjorde i det britiske militære, ble han i 1960 erklært statsløs der, men fikk senere irsk statsborgerskap.

Milligan var bipolar (manisk-depressiv) og led hele sitt liv av denne sykdommen.

## Radio comedy shows
* *[[The Goon Show]]* (1951–1960)
* *[[The Idiot Weekly]]* (1958–1962)
* *[[The Omar Khayyam Show]]* (1963–1964)
* *[[Milligna (or Your Favourite Spike)]]* (1972) 
* *[[The Milligan Papers]]* (1987)

## Litteratur
* 
* Carpenter, Humphrey. *Spike Milligan: The Biography*. London, Hodder and Stoughton. 2003. ISBN 978-0-340-82611-9
* Farnes, Norma. *Spike: An Intimate Memoir*. London, Harper Perennial. 2004. ISBN 1-84115-787-2 [Original, 2003] (Written by his "manager, mentor and troubleshooter for thirty or more years" - Eric Sykes, in Foreword)
* 
* 
* 
* Scudamore, Pauline. *Spike*. London, Sutton Publishing. 2003. ISBN 978-0-7509-3254-7 This is a paperback publication of the hardcover biography, originally published as: 
* 

## Referanser


## Eksterne lenker
* 
* 
* 
* 
* "Spike Milligan's people" ; *[[The Times Literary Supplement]]*-artikkel
* Listing of Milligan's works and performances
* Milligan's TV Q series 
* Previously unheard audio of one of Milligan's last one-man shows ''Extrageographic Magazine''.
* ''The Guardian'' newspaper obituary
* BBC poll article
* ''Puckoon'' website
Sem Shilimela

**Sem Shilimela** (født 30. juli 1991) er en namibisk bryter som konkurrerer i fri stil i 54-kilosklassen. Han representerte landet sitt under Sommer-OL 2012 i London, der han ble utslått i omspillet. 

## Referanser


## Eksterne lenker
*
Sibirsk rådyr

Se underarter!

**Sibirsk rådyr** eller **østlig rådyr** (*Capreolus pygargus*) er et lite hjortedyr i slekten eurasiske rådyr, som dessuten består av arten europeisk rådyr (*Capreolus capreolus*), kanskje bedre kjent i Norge under betegnelsen rådyr.

Det sibirske rådyret skiller seg fra det europeiske gjennom å være fysisk større (typisk 32–48 kg, maks 59 kg) og gjennom å ha et større og mer takket gevir (tre-takket hos voksne hanndyr). Det er dessuten mer rødlig i fargen.

Europeisk- og sibirsk rådyr ble tidligere regnet til samme art, men har siden 2005 vært delt i to.

## Underarter
Tre underarter blir normalt akseptert, blant annet av IUCN.. Andre hevder det er fire eller flere. Spørsmålet om underarter forblir derfor kontroversielt. *C. p. bedfordi* og *C. p. tianschanicus* kan være samme underart. *C. p. ochraceus* og *C. p. pygargus* aksepteres ikke av alle.

* *C. p. bedfordi/tianschanicus* (Tian Shan, Mongolia, Transbajkal og Øst-Sibir)
* *C. p. mantschuricus* (Øst-Sibir, Nord-Korea og Mandsjuria i Kina)
* *C. p. ochraceus* (Korea)
* *C. p. pygargus* (fra Volga til Bajkalsjøen og Jakutia)
* *C. p. melanotis* (Tibet og Gansu og Sichuan provinsene i Kina

Arten er utbredt i fra Mandsjuria (Kina) og Koreahalvøya i øst til Russland og Midtøsten i vest. Mest vanlig er den trolig i Sibir. I Kaukasusfjellene overlapper utbredelsesområdet med europeisk rådyr.

## Referanser


## Eksterne lenker
*
Alíz Kertész

**Aliz Kertész** (født 17. november 1935 i Budapest) var en ungarsk turner som deltok i de olympiske leker 1956 i Melbourne.
 
Kertész ble olympisk mester i turn under Sommer-OL 1956 i Melbourne. Hun var med på det vinnende ungarske troppturnlaget, de andre turnerne var; Andrea Bodó, Erzsébet Gulyás, Ágnes Keleti, Olga Tass-Lemhényi og Margit Korondi. I damens lagkonkurranse i mangekamp kom Ungarn på andreplass. 
## OL-medaljer
* 1956  Melbourne -  **Gull** i turn, troppsturn, damer  Ungarn
* 1956  Melbourne -  Sølv i turn, mangekamp, lag  Ungarn

## Eksterne lenker
*
Didier Pais

**Didier Pais** (født 8. februar 1983) er en fransk bryter som konkurrerer i fri stil i 60-kilosklassen. Han representerte landet sitt i Sommer-OL 2012 i London, der han ble utslått i andre runde. 

## Referanser


## Eksterne lenker
*
Peder Løwe

**Peder Sophus Løwe** (født 22. september 1884 i Sandefjord, død 2. desember 1936) var en norsk tekniker, formann i Norges Socialdemokratiske Ungdomsforbund fra 1917 til 1921.

Han ble valgt til formann første gang på landsmøtet i 1917, og gjenvalgt i 1919. Etter formannsperioden var han aktiv som kommunepolitiker i Aker.

Løwe var også bestyrer av Arbeidernes Bokhandel.

## Referanser


## Litteratur
* Zachariassen, Aksel: *Fra Marcus Thrane til Martin Tranmæl : det Norske arbeiderparti fram til 1945* (ISBN 82-10-01443-9). Tiden. Oslo, 1977.
Spacewatch

**Spacewatch** er et prosjekt ved University of Arizona som per 2011 ledes av Robert S. McMillan. Prosjektet spesialiserer seg i studier av småplaneter, deriblant ulike typer av asteroider og kometer. Prosjektet ble grunnlagt i 1980 av McMillan og Tom Gehrels.

## Notable oppdagelser
* Callirrhoe
* 5145 Pholus
* 9965 GNU
* 9885 Linux
* 20000 Varuna
* 60558 Echeclus
* 
* 
* 
* 1994 CC
* C/1992 J1
* 125P/Spacewatch
* 
* 

Prosjektet har også gjenoppdaget den lenge tapte asteroiden 719 Albert.

## Referanser
Harry Secombe

**Harry Donald Secombe** (født 8. september 1921 i Swansea i Wales, død 11. april 2001 i Guildford i England) var en britisk skuespiller, komiker og sanger.

I 1949 dannet Harry Secombe sammen med Peter Sellers, Spike Milligan og Michael Bentine komikergruppen Goons, som fra 1951 opptrådte med stor fremgang på radio under navnet The Goon Show. Secombe spilte dessuten i mange kinofilmer og fjernsynssending og av og til i musicals.

I den britiske hitparade fukket hans navn opp første gang i 1955 slageren «On With The Motley», en Top-20-hit. Han hadde enda mer fremgang på Top-20 i 1963 og i  1967 (ny versjon) med «This Is My Song». Nummeret var skrevet av Charlie Chaplin.

I 1981 ble Harry Secombe utnevnt til Commander of the Order of the British Empire (CBE).

## Referanser


## Eksterne lenker
* 
* 
*
Simon Silverholt

**Simon Silverholt** (født 17. juni 1993) er en svensk fotballspiller som spiller for den finske klubben IFK Mariehamn.

## Referanser


## Eksterne lenker
* 
* «Simon Silverholt», profil på Halmstads BKs hjemmeside
Alger-observatoriet

**Alger-observatoriet** (*fransk:* **Observatoire astronomique d’Alger - Bouzaréah**) ble bygget sent i det 19. århundre i Algerforstaden Bouzaréah. Observatoriet deltok i Carte du Ciel-prosjektet hvor det arbeidet i sonen mellom -2 og +4 grader hvor det eksponerte 1&nbsp;260 plater mellom årene 1891 og 1911. Mot slutten av den perioden var direktøren for installasjonen François Gonnessiat. 

## Astronomer
Astronomer som arbeidet ved observatoriet inkluderer:

*Alfred Schmitt
*Louis Boyer
*Odette Bancilhon
*Benjamin Jekhowsky
*Frédéric Sy
*Joanny-Philippe Lagrula

## Eksterne lenker
*  CRAAG offisielt nettsted
Alan Gogajev

**Alan Gogajev** (russisk: Алан Казбекович Гогаев; født 8. mars 1990 i Digora, Nord-Ossetia) er en russisk bryter som konkurrerer i fri stil i 66-kilosklassen. Han representerte landet sitt under Sommer-OL 2012 i London, der han ble utslått i første runde. 

## Referanser


## Eksterne lenker
*
Ali Sjabanaw

**Ali Sjabanaw**  (belarusisk: Алі Шабанаў; født 25. august 1989) er en belarusisk bryter som konkurrerer i fri stil i 66-kilosklassen. 

Han representerte landet sitt under Sommer-OL 2012 i London, der han ble utslått i kvartfinalen. 

Under Sommer-OL 2020 i Tokyo som ble arrangert i 2021, ble han utslått i omspillet. 

## Referanser


## Eksterne lenker
*
Hamburger Sternwarte

**Hamburger Sternwarte** (**Hamburg Observatorium**) er et  astronomisk observatorium som ligger Hamburgs bydel Bergedorf i Nord-Tyskland. Det er eid og drevet av Universität Hamburg siden 1968. Det ble grunnlagt i byen Hamburg og flyttet til nåværende sted i 1912. Det har operert teleskoper i Bergedorf, på to andre steder i Hamburg og ved andre observatorier rundt om i verden samt at det har støttet romfarter.

## Historie

### Stintfang (1802&ndash;1811)
Forgjengeren til Hamburgs observatorium er det private observatoriet til Johann Georg Repsold som ble bygget i 1802, opprinnelig lokalisert til Stintfang i Hamburg. 
Han utstyrte observatoriet med utstyr som han selv lagde i sitt verksted, deriblant en meridiansirkel på 8 fot, med en diameter på 3,5 fot som ble installer i 1803. Napoleons invasjon av byen den 13. desember 1819 satte en stopper for aktivitetene ved observatoriet, og det ble ødelagt og revet. Repsold var uanfektet og forfattet et brev til senatet samme år med sine planer for et nytt observatorium for byen Hamburg. 

### Millerntor (1825&ndash;1906)

Senatet ga ikke sin godkjennelse før i 1820 og finansieringen var klar først i august 1821, men med det krav at J. G. Repsold selv stod for utstyret av egen lomme. På denne tiden hadde sjøfarten blitt mer og mer viktig for byen og det var en voksende oppfatning av observatoriet ville støtte navigasjonen samt øke ryktet og respekten for byen på verdensbasis. Byggingen av det nye observatoriet startet 1824 og ble ferdigstilt året etter ved Millerntor. Repsold døde dog i 1830 mens han holdt på med slokning av en brann (han var også en brannmann i Hamburg) og byen Hamburg stemte for å ta over og fortsette driften av observatoriet i 1833. Første direktør ble Charles Rümker som hadde vært med Thomas Brisbane å bygge det første østerrikske observatoriet ved Parramatta. Christian August Friedrich Peters ble assisterende direktør in 1834. I 1856 ble Rümkers sønn George direktør for observatoriet.

Etter flyttingen til Bergedorf ble det gamle anlegget delvis revet og ombygget til museumet Museum für Hamburgische Geschichte.

### Bergedorf (1912&ndash; )

På grunn av økende lysforurensning ble det i 1906 bestemt å flytte observatoriet til Bergedorf. I 1909 ble de første instrumentene flyttet dit og i 1912 ble det nye observatoriet offisielt åpnet.

Det europeiske sørobservatorium ble grunnlagt i Bergedorf i 1962.

Hamburg 1m reflektoren (100&nbsp;cm objektivblenderåpning) var verdens fjerde største reflektor når den ble tatt i bruk i 1911. Catalogs include the AGK3-Sternkatalog (completed over 1956-1964)

I 1968 ble observatoriet en del av Universität Hamburg. I 1979 ble et lite museum dedikert til Bernard Schmidt innviet. I 2012 ble 100 år i Bergedorf feiret.

## Referanser

## Eksterne lenker
*
Gyula Grosics

**Gyula Grosics** (født 4. februar 1926 i Dorog, død 13. juni 2014) var en ungarsk fotballspiller som deltok i de olympiske leker Sommer-OL 1952 i Helsingfors.

Grosics ble olympisk mester i fotball under Sommer-OL 1952 i Helsingfors. Han var målvakt på det ungarske laget vant OL-turneringen foran Jugoslavia og Sverige. Ungarn vant kvartfinalen mot  med 7-1 og i semifinalen slo de  med 6-0. Finalen mot Jugoslavia, som ble spilt 2. august, endte med seier 2-0 til . Grosics spilte fem kamper i turneringen.

Grosics spilte 86 landskamper for  i perioden 1947–1962.

## OL-medaljer
*  1952  Helsingfors -  **Gull** i fotball  Ungarn

## Referanser


## Eksterne lenker
* 
*  Gyula Grosics på Eu-Football.info
Kiril Terziev

**Kiril Terziev** (født 1. september 1983) er en bulgarsk bryter som konkurrerer i fri stil i 74-kilosklassen. Han representerte landet sitt under Sommer-OL 2012 i London, der han ble utslått i omspillet. Han tok bronse under Sommer-OL 2008.

## Referanser


## Eksterne lenker
*
Lønselva

**Lønselva** ( og ) er ei elv i Saltdal kommune med start i Rana i Nordland. Den renner sammen med Junkerdalselva ved Storjord, og blir til Saltelva som munner ut i Saltdalsfjorden ved Rognan. Lønselva er del av Saltdalsvassdraget, det tredje største vassdraget i Nordland fylke. 

Vassdraget drenerer den nordøstlige deler av Saltfjellet. Den mottar mange mindre sidebekker fra et område
med få innsjøer. Største innsjøer er Kjemåvatnet, Viskisvatna og Strájdasjávrre, og største sidebekker er Kjemåga, Viskisbekken, Dypenåga, Sørelva, Namnlauselva og Semska.

På Saltfjellet har Lønselva lite fall, med går i fosser og stryk helt ned til Storjord.

Europavei 6 og Nordlandsbanen går delvis langs elva.

## Referanser
ST-506

**ST-506** er kjent som verdens første platelager for privat bruk i 5,25-tommers størrelse. Den ble bygget av Seagate i 1980 for å bli installert i den personlige datamaskinen IBM Personal Computer eller konkurrentene Apple II og Apple Lisa som nettopp hadde kommet på markedet. Enheten var 5,25 tommer bred og "full height", det vil si like bred og dobbelt så høy som de fleste moderne CD-ROM-enheter. Lagringskapasiteten var 5 MB, rotasjonshastigheten på skivene var 3600 rpm, og lese-/skrivehastigheten var 85 millisekunder. Ledningene var de samme som på diskettstasjonene, forskjellen var at det hadde to ledninger i stedet for en. Kontrolleren kaltes MFM. Høsten 1981 ble den dyrere og ellers identiske ST-412 med 10 MB presentert.

Kabelforbindelsen til platelageret ble i den følgende perioden brukt også for andre platelager og ble derfor i praksis en standard med samme betegnelse som det platelageret der den først hadde blitt brukt, ST-506. 

## Kilder
*hard drive history
Mandalskameratene i 2014

**Sesongen 2014 spilte [[Fotballklubben Mandalskameratene|Mandalskameratene]]** i 3. divisjon, slik de også gjorde det sesongen før. Lagets trener var Morten Halvorsen.

## Tabellen

## Treningskamper

## Seriekamper

## Cupkamper

## Statistikk
### Målscorere
:*Sist oppdatert: ved sesongslutt.*

### Kort

:*Sist oppdatert: ved sesongslutt.*

## Spillere

### Spillerstallen 2014
Magiske Maurits og hans gløgge gnagere

***Magiske Maurits og hans gløgge gnagere*** (engelsk: *The Amazing Maurice and his Educated Rodents*) er ei barnebok fra   av den britiske forfatteren Terry Pratchett. Den innegår i Pratchetts bokserie og fantasyunivers Skiveverdenen som nr 28, og som den første barneboka i serien. Boka ble tildelt Carnegie Medal in Literature da den utkom. Den er en versjon av eventyret om Rottefangeren fra Hameln, gjenfortalt med komisk vri og fra rottenes synsvinkel.  

Maurits er en katt med menneskelig forstand. Han er leder for en gruppe rotter – også de med menneskelig forstand, som samarbeider med den fløytespillende unggutten Keith om å narre penger fra byer som frykter at rottene utgjør en pestsmittet rotteinvasjon. Noen av rottene har fått samvittighetskvaler for bedragene. Boka forteller om deres siste kupp, hvor de skal narre innbyggerne i Bad Blintz. Her møter de flere farer enn tidligere. De blir også kjent med borgermesterens datter Malicia, som avslører for rottene at deres «hellige bok» *Kalle Kanin på eventyr (Mr Bunnsy Has an Adventure)* – hvor rotter og mennesker lever sammen i harmoni, er et oppdiktet eventyr. 

En anmelder mener at boka er velkomponert og tar opp interessante etiske problemstillinger. Tildelingen av Carnegie Medal var den første større utmerkelsen Pratchett fikk for sitt forfatterskap.

Maurits og rottene var tidligere nevnt såvidt i den ellevte av Skiveverdenbøkene, *Mannen med ljåen* (1991). *Magiske Mauritz og hans gløgge gnagere* var den første barneboka i serien; senere er det utgitt tre andre barnebøker innenfor serien. 

Boka utkom på norsk i 2002, oversatt av Torleif Sjøgren-Erichsen. Historien er også omarbeidet av Matthew Holmes til musikal, tenkt for skoleforestillinger.

Boken fikk en animasjonsfilmadapsjon i 2022, basert på den samme historien. Navn, utrykk og formuleringer fra den originale oversettelsen av boka er godt bevart i den norske dubben av filmen.

## Referanser

## Eksterne lenker
*
Hjalmar Waage

**Hjalmar Emil Waage** (født 8. februar 1892 i Bergen, død 23. april 1939) var en norsk journalist og forfatter.

Waage ble medlem av Arbeiderpartiet i 1908, og var sentral i Norges Socialdemokratiske Ungdomsforbund i organisasjonens gjennombruddsår. Han var formann i flere av ungdomsforbundets distriktsorganisasjoner.

Han ble redaktør i avisen *[[Arbeidets Rett]]* på Røros i 1913. To år senere ble han redaksjonssekretær i *[[DrammensAvisa Fremtiden|Fremtiden]]* og i 1920 medarbeider i *[[Dagsavisen|Social-Demokraten]]* før han ble redaktør i *[[Avisa Trondheim|Arbeider-Avisen]]* i Trondheim i årene 1924–1925.

Han begynte i *[[Dagsavisen|Arbeiderbladet]]* i 1925, og arbeidet i mange år som redaksjonssekretær. Han ble også redaktør for avisens ukebilag *«Lørdagskvelden»*. 

Waage var formann i Oslo Arbeidersamfund i 1922, i Arbeiderpartiets Presseforbund 1929–1930 og med i Norsk Presseforbunds hovedstyre 1930–1931.

## Bibliografi
* *Kobbergruven* (1922)
* *Bergmændene på Storvarts* (1923)
* *Fremmede frender* (1925)
* *Mennesker underveis* (1931)
* *Vi overgir oss ikke* (1934)
* *Veikryss* (1935)

## Referanser
Thüringer Landessternwarte (TLS) Karl Schwarzschild-Observatorium

**Thüringer Landessternwarte (TLS) Karl Schwarzschild-Observatorium** er et astronomisk observatorium i Tautenburg, 10 km nordøst for Jena, i Saale-Holzland-Kreis i Thüringen, Tyskland. Observatoriet ble opprinnelig grunnlagt i 1960 som et institutt som var tilknyttet Akademie der Wissenschaften der DDR. I 1992 ble det omdannet til et statlig observatorium i delstaten Thüringen.

Observatoriet er oppkalt etter astronomen og fysikeren Karl Schwarzschild.

Observatoriet har det største teleskopet i Tyskland, som også er det største Schmidt-teleskop  i verden. Teleskopet er laget av VEB Zeiss Jena i DDR. Speilet er 2 meter i diameter, mens teleskopets irisblender er 1.34 meter.

Den 5. april 2005 observerte observatoriet en eksoplanet rundt stjernen HD 13189.

## Referanser


## Eksterne lenker
*
Hjalmar Christian Hauge

**Hjalmar Christian Hauge** (1862–1907) var en norsk embetsmann og diplomat som også var kammerherre.

## Liv og virke
### Bakgrunn
Hjalmar Christian Hauge var sønn av forretningsmann og stortingsrepresentant Ole Mathæus Hauge (1806–1868) og Gunhild Marie Brinch (1830) fra Arendal.
### Utenrikstjeneste for Sverige-Norge
Hauge ble cand.jur. i 1886 og var ved Utenriksdepartementets kontor i Stockholm noen år før han i 1889 ble tilknyttet den svensk-norske legasjon i London som attaché. Dernest var han ved legasjonen i Paris i 1890 og legasjonen i Berlin i 1891. Etter en tid som kansellist, var han fra 1897 kammerherre ved Det kongelige hoff.

Fra 1901 var han legasjonssekretær ved den svensk-norske legasjonen i Washington.  Etter unionsoppløsningen i 1905 ble han den 31. oktober 1905 utropt som den første chargé d'affaires stasjonert ved den nye Norges legasjon i Washington.  Han samarbeidet en del med bergenseren Johan Anton Wolff Grip (1844–1922) som hadde fortsatt som svensk sendemann i Washington frem til høsten 1906.  
### Norges minister (ambassadør) til USA og Mexico
Den 21. mars 1906 ble det i statsråd klart at han Hauge ble minister samme sted. Sideakkreditering til legasjonen i Mexico fulgte like efter. Men, Hauge satt bare ett år og rakk bare såvidt å komme i gang med byggingen av legasjonens bygning.

### Utmerkelser
Hauge ble utnevnt til kommandør av 1. klasse av St. Olavs Orden i april 1906. Han var også ridder av den svenske Nordstjerneordenen, den danske Dannebrogordenen og den portugisiske Kristusordenen. Han  var dessuten offiser av den franske Æreslegionen. Han ble også tildelt Kong Oscar IIs jubileumsmedalje.

## Død
Hauge, som var gift med en amerikaner, døde på skitur ved Voksenkollen i desember 1907.  

Han ble etterfulgt av Ove Gude (1853–1910). 

## Referanser
Soslan Gattsiev

**Soslan Gattsiev**, belarusisk Саслан Гатцыеў - *Saslan Hattsyjew* (født 1985) er en belarusisk bryter som konkurrerer i fri stil i 84-kilosklassen. 

Han representerte landet sitt under Sommer-OL 2012 i London, der han ble utslått i omspillet. 

## Referanser


## Eksterne lenker
*
Junkerdalselva

**Junkerdalselva**, er ei elv i Saltdal kommune som renner i Junkerdalen i Nordland og har kilder i Sverige. Den renner fra Lappbrulia hvor Skaidielva og Graddiselva møtes. Ved Storjord møter Junkerdalselva Lønselva og blir til Saltelva som munner ut i Saltdalsfjorden ved Rognan. Junkerdalselva er del av Saltdalsvassdraget, det tredje største vassdraget i Nordland fylke. 

Junkerdalselva mottar mange mindre sidebekker fra et område nesten uten innsjøer. Største innsjø er Solvågvatnet, med et areal på ca 2 km. Solvågbekken renner ned i Junkerdalselva rett før de sterke strykene og fallene ned den trange Junkerdalsura. Ovenfor det trange gjelet er dalbunnen flat og vid, her renner elva tilsvarende rolig. 

## Referanser
Zoltán Czibor

**Zoltán Czibor** (født 23. august 1929 i Győr, død 1. september 1997 i Győr) var en ungarsk fotballspiller som deltok i de olympiske leker Sommer-OL 1952 i Helsingfors.

Czibor ble olympisk mester i fotball under Sommer-OL 1952 i Helsingfors. Han var med på det ungarske laget som vant OL-turneringen foran Jugoslavia og Sverige. Ungarn vant kvartfinalen mot  med 7-1 og i semifinalen slo de  med 6-0. Finalen mot Jugoslavia, som ble spilt 2. august, endte med seier 2-0 til . Czibor spilte fire kamper og scoret to mål i turneringen.

Czibor spilte 43 landskamper og scoret 17 mål for  i perioden 1949–1956.

## OL-medaljer
*  1952  Helsingfors -  **Gull** i fotball 

## Referanser


## Eksterne lenker
* 
*  Zoltán Czibor på Eu-Football.info
Rajiv Gandhi internasjonale lufthavn

**Rajiv Gandhi internasjonale lufthavn** er den internasjonale lufthavnen for Hyderabad i delstaten Telangana i India. Den er oppkalt etter landets tidligere statsminister Rajiv Gandhi.

Lufthavnen ble åpnet 23. mars 2008, og erstattet den eldre flyplassen i bydelen Begumpet, Begumpet lufthavn. 

Lufthavnen begynte i 2008 med én start- og landebane, men i 2012 var enda en bygget og tatt i bruk. 

## Eksterne lenker
*
Nathaniel Tuamoheloa

**Nathaniel Tuamoheloa** (født 4. juni 1994) er en bryter fra Amerikansk Samoa som konkurrerer i fri stil i 96-kilosklassen. Han representerte landet sitt under Sommer-OL 2012 i London, der han ble utslått i første runde. 

## Referanser


## Eksterne lenker
*
Notre-Damekatedralen i Strasbourg

**Notre-Damekatedralen i Strasbourg** (fransk: *Cathédrale Notre-Dame de Strasbourg* tysk: *Liebfrauenmünster zu Straßburg*) er en romersk-katolsk kirke i Strasbourg, Frankrike. Kirken ligger på øya Grande Île som i 1988 ble oppført på UNESCOs liste over verdens kulturarv. Et særlig kjennetegn ved Strasbourgkatedralen er mangelen av det sørlige tårnet som var planlagt, men aldri ble bygget. 

Kirken er et vartegn for Alsace. Den kan ses fra høydene i de franske Vogesene i vest, fra bredden av Rhinen tre kilometer unna og fra høydedragene i det tyske Schwarzwald på den andre siden av elven.

Focus har en sang om katedralen på 1974-albumet "Hamburger Concerto".
## Historie
Klodvig I oppførte i 510 den første katedralen på stedet. Kirken som sannsynligvis var bygget i tre, brant i 1002. 

I 1015 besluttet keiser Henrik II og biskop Werner I å oppføre en ny kirke på tomten. Det ble oppført en basilika som imidlertid senere ble ødelagt. Kirken regner 1015 som sitt grunnleggelsesår. 

Dagens katedral ble påbegynt ca. 1180 og i 1224 var dagens tverrskip og kor fullført. Den gotiske vestfasaden ble påbegynt i 1277 av den tyske arkitekten Erwin fra Steinbach (1244–1318). Tårnet på 143 meter ble sluttført i 1439. Kirken var mellom 1647 og 1874 verdens høyeste byggverk. 


Fil:Strasbourg Cathedral (cropped).jpg|Katedralen sett fra sør. 
Fil:Chevet roman de la cathédrale de Strasbourg.jpg|Den romanske koravslutningen mot øst.  
Fil:Cathedrale de Strasbourg - Horloge Astronomique.jpg|Det astronomiske ur.
Fil:Orgue - Cathedrale de Strasbourg.jpg|Hovedorgelet
Fil:Rosace cathedrale strasbourg.jpg|Rosevinduet.


## Referanser

## Eksterne lenker
*
Tamumassivet

**Tamumassivet** (*TAMU Massif*) er en gigantisk inaktiv undersjøisk vulkan i det nordvestlige Stillehavet, om lag 1600&nbsp;km øst for Japan. Det er del av Shatsky Rise, en kjede av undersjøiske fjell som er blitt dannet ved en lang rekke undersjøiske vulkanutbrudd for 145 til 130 millioner år siden.

Tamumassivet dekker et areal på 300.000&nbsp;km². Den største vulkanen på jorden Mauna Loa i Hawaii, har til sammenligning et areal på 5000&nbsp;km². Tamumassivet kan være jordens største enkeltvulkan, og av størrelse sammenlignbar med den største kjente vulkan i solsystemet, Olympus Mons på Mars.

## Navnet
Navnet *Tamu* er konstruert fra Texas A&M University, der William Sager, tidligere underviste. Han er nå (2014) geologiprofessor ved University of Houston og en ledende forsker på vulkanen.

*Massif*, som betyr «massiv» på fransk, er gått inn i flere språk (med litt justering også på norsk) for et større sammenhengende fjellområde. I Frankrike brukes ordet om det midfranske området *[[Massif Central]]*.

## Litteratur
* William W. Sager, Jinchang Zhang, Jun Korenaga, Takashi Sano, Anthony A. P. Koppers, Mike Widdowson, John J. Mahoney: «An immense shield volcano within the Shatsky Rise oceanic plateau, northwest Pacific Ocean», i: *[[Nature Geoscience]]*, 2013

## Referanser


## Eksterne lenker
* Brian Clark Howard: «New Giant Volcano Below Sea Is Largest in the World», i: *[[National Geographic]] Daily News* vom 5. September 2013 (englisch)
* «Scientists Confirm Existence of Largest Single Volcano On Earth»', i: *ScienceDaily* 5. september 2013 
* «Tamu-Massiv – Forscher finden gigantischen Vulkan im Pazifik», i: *[[Spiegel Online]]*  6. september 2013
Vladimir Beara

**Vladimir Beara** (født 2. november 1928 i Zelovo, Jugoslavia, død 11. august 2014 i Split, Kroatia), var en jugoslavisk fotballspiller som deltok i de olympiske leker 1952 i Helsingfors.

Beara vant en olympisk sølvmedalje i fotball under Sommer-OL 1952 i Helsingfors. Han var med på det jugoslaviske laget som kom på andreplass i fotballturneringen bak Ungarn. Jugoslavia vant kvartfinalen med 5-3 over Danmark og i semifinalen beseiret de  med 3-1. Finalen tapte de med 0-2 til . Beara spilte seks kamper i turneringen.

Beara var målvakt og spilte 59 landskamper for Jugoslavia i perioden 1950-1959.

## OL-medaljer
* 1952  Helsingfors -  Sølv i fotball  Jugoslavia

## Referanser


## Eksterne lenker
* 
*  Vladimir Beara på Eu-Football.info
Paleogenetikk

**Paleogenetikk** (engelsk: *Paleogenetics*) er en vitenskapelig gren av genetikken og en tillempning av genetikk innen paleontologi. Den fokuserer på analyse av genetiske prøver fra fossiler, subfossiler og prehistoriske levninger av organismer. Den genetiske informasjon (DNA eller DNA-fragment) ekstraheres fra prøvene ved hjelp av polymerasekjedereaksjonkloning og sekvensering.

Paleogenetikk er en relativt sen forskningsgren. Den svenske biologen Svante Pääbo, ved Max-Planck-Gesellschaft i Leipzig, betraktes som dens grunnlegger. Han klonet i 1985 for første gang den genetiske informasjon fra en mumie. To amerikanere, biologen Emile Zuckerkandl og fysiokjemikeren Linus Pauling, formulerte begrepet *paleogenetics* allerede i 1963. De viste på dette tidpunkt på den fremtidige mulighet for rekonstrukajon av forgangenhetens proteiner og DNA-sekvenser. 

Ifølge biokjemieren Steven Benner ekspanderte denne disiplin raskt i slutten av 2003 og tidlig i 2004.

## Referanser


## Eksterne lenker
* Sharon Begley: ''Resurrecting Genes Helps Scientists Learn About Extinct Species'', Wall Street Journal, 30. april 2004
* ''Paläogenetik - Erbgut des Neandertalers soll entschlüsselt werden'', *[[Süddeutsche Zeitung]]*, 20. juli 2006
Eveneselva

**Eveneselva** er ei elv i Saltdal kommune i Nordland. Elva renner gjennom Evenesdalen og har sine kilder i Slájppá i Junkerdal nasjonalpark. Vasselva er en sideelv som kommer inn ved Pe-Villiumsoneset, i tillegg er det flere småbekker som renner ut i elva. Det er ingen større innsjøer i nedbørsområdet, og Fuglevatnet, Storvatnet, og Nedre- og Store Sauevatnet er de største innsjøene. 

Eveneselva er del av Saltdalsvassdraget, det tredje største vassdraget i Nordland fylke. 

## Referanser
Henri Debehogne

**Henri Debehogne** (født 30. desember 1928 i Maillen, død 9. desember 2007 i Uccle) var en belgisk astronom. Debehogne arbeidet ved Observatoire Royal de Belgique i Uccle, og spesialiserte seg på astrometrien til kometer og asteroider.

Han stod bak oppdagelsen av over 700&nbsp;asteroider, inkludert de trojanske asteroidene (6090) 1989 DJ og 65210 Stichius (sistnevnte sammen med Eric Walter Elst). Asteroiden 2359 Debehogne ble oppkalt etter ham.

## Se også
* Liste over nummererte småplaneter/10201–10300

## Referanser
Daulet Sjabanbaj

**Daulet Sjabanbaj** (født 9. august 1993) er en kasakhstansk bryter som konkurrerer i fri stil i 120-kilosklassen. Han representerte landet sitt under Sommer-OL 2012 i London, der han ble utslått i omspillet. 

## Referanser


## Eksterne lenker
*
Hindutva

**Hindutva** (devanagari: हिन्दुत्व) viser til bevegelser som fremmer hindunasjonalisme i India. Ordet ble laget av Vinayak Damodar Savarkar og lansert i tittelen på en pamflett i 1920. Paraplyorganisasjonen Sangh Parivar samler i dag (2013) en rekke Hindutva-grupper, som Rashtriya Swayamsevak Sangh (RSS), Bharatiya Janata Party (BJP), Bajrang Dal og Vishwa Hindu Parishad.

Skjønt Hindutva-ideologien oppstod tidlig på 1900-tallet, fikk den først større betydning mot slutten 1980-årene. To omstridte saker, Shah Bano-saken og Ayodhya-saken, mobiliserte mange flere hinduer til bevegelsen. Ayodhya-saken førte til store opptøyer og drap mellom indiske hinduer og muslimer. I løpet av 1990-tallet fikk Hindutva-partier politisk makt, og BJP satt med regjeringsmakten i India fra 1998 til 2004.

Hindutva-grupper legger vekt på å verne om «hinduiske verdier», og er blant annet i mot den rådende indiske ordningen med forskjellige lover for de forskjellige trossamfunn i landet når det gjelder ekteskap, arv og familie. De har gått imot særbehandling av religiøse minoritetsgrupper, som muslimer. Gruppene går også gjerne imot vestlig innflytelse, som kristen misjon overfor hinduer eller «uhinduiske skikker» som valentinsdagen.

## Referanser




## Kilder
*Elst, Koenraad: *[[The Saffron Swastika]].  The Notion of "Hindu Fascism".* New Delhi: Voice of India, 2001, 2 Vols., ISBN 81-85990-69-7
*Elst, Koenraad: *Decolonizing the Hindu Mind.  Ideological Development of Hindu Revivalism.* Rupa, Delhi 2001.
Schelte J. Bus

**Schelte John «Bobby» Bus** (født 1956) en astronom ved University of Hawaiis institutt for astronomi, og bidragsyter ved NASA Infrared Telescope Facility IRTF. Han tok sin bachelor ved California Institute of Technology i 1979, og tok videre en doktorgrad ved Massachusetts Institute of Technology i 1999.

Bus har vært en aktiv astronom i en årrekke, og oppdaget blant annet den periodiske kometen 87P/Bus i 1981. I tillegg, har Bus oppdaget bidratt til oppdagelsen av over tusen asteroider, inkludert en Apollo-asteroide, 2135 Aristaeus, som vil komme innenfor 5 Gm (tilsvarende 13&nbsp;ganger avstanden mellom jorden og månen) fra jorden 30. mars 2147; en Amor-asteroide; og mer enn 40 trojanske asteroider. Den første av disse var 3240 Laocoon, som han oppdaget sammen med Eleanor F. Helin. Bus var også oppdageren av asteroidene 5020 Asimov og 4923 Clarke, oppkalt etter to av de mest markante science fiction-forfatterne gjennom tidene.

Asteroiden 3254 Bus, som ble oppdaget av Edward L.G. Bowell i 1982, ble oppkalt etter ham.

## Eksterne lenker
*
Vinayak Damodar Savarkar

**Vinayak Damodar Savarkar** (marathi: विनायक दामोदर सावरकर), født 28. mai 1883 i Nashik, død 26. februar 1966 i Bombay) var en indisk forfatter, politisk aktivist og radikal nasjonalist. 

Savarkar grunnla organisasjonen Akhil Bharatiya Hindu Mahasabha. Han ble dømt av britiske myndigheter til 50 års straffarbeid på Andamanene, og ble løslatt etter 16 år, for så å bli satt i husarrest.

Han utgav i 1920 pamfletten *Hindutva*, som kom til å grunnlaget for den politiske bevegelse av samme navn - hindutvabevegelsen.

## Referanser


## Litteratur
* Siegfried O. Wolf: *Vinayak Damodar Savarkar’s „strategic agnosticism“. A compilation of his socio-political philosophy and worldview*. (= Heidelberg Papers in South Asian and Comparative Politics; Working Paper No. 51). Universität Heidelberg, 2002 (tekst)
Holger Hansson

**Holger Valdemar Hansson** (født 26. januar 1927 i Göteborg, død 17. januar 2014 samme sted) var en svensk fotballspiller som deltok i de olympiske leker 1952 i Helsingfors.
     
Hansson vant en olympisk bronsemedalje i fotball under Sommer-OL 1952 i Helsingfors. Han var med på det svenske laget som kom på tredjeplass i fotballturneringen bak Ungarn og Jugoslavia.  vant kvartfinalen med 3-1 over Østerrike men i semifinalen mot  tapte de med 0-6. I bronsefinalen beseiret de  med 2-0. Hansson spilte tre kamper i turneringen.

Hansson spilte 9 landskamper for  i perioden 1952-1956.

## OL-medaljer
* 1952  Helsingfors -  Bronse i fotball  Sverige

## Referanser


## Eksterne lenker
*
Vjuhar Rahimov

**Vjuhar Rahimov**, ukrainsk Вюгар Рагімов (født 5. februar 1986) er en ukrainsk bryter som konkurrerer i gresk-romersk stil i 54-kilosklassen. Han representerte landet sitt under Sommer-OL 2012 i London, der han ble utslått i første runde. 

## Referanser


## Eksterne lenker
*
Freimut Börngen

**Freimut Börngen** (født 17. oktober 1930, død 19. juni 2021) var en tysk astronom, og studerte galakser med Schmidt-teleskopet ved Karl Schwarzschild-observatoriet i Tautenberg i Tyskland frem til han pensjonerte seg i 1995. Han bidrar dog fremdeles som freelancer for observatoriet. Som en bieffekt av sitt arbeide, oppdaget han en rekke asteroider – totalt 519 per juli 2006.

## Referanser
Kitimat

**Kitimat** er en by ved en fjord i nordvestre Britisk Columbia i Canada i regionale distrikt Kitimat-Stikine. Kitimat Valley, som også omfatter Terrace (Kitimat-Stikines administrative sete), er det mest folkerike strøket i nordvestre British Columbia. Byen ble planlagt og anlagt av Aluminum Company of Canada (Alcan) i 1950-årene.

## Historie
Før 1950 var Kitimat en liten fiskerlandsby ved *Kitimat Arm* av dypvannsfjorden Douglas Channel. Den vokste sterkt under utviklingen av aluminiumsverket og vannkraften.

Fra et høydepunkt på ca 12000 innbyggere hadde byen senere en befolkningsnedgang til ca 2011, da folketellingen angav drøyt 8.000 innbyggere. Men senere er den blitt raskt voksende på grunn av den planlagte og/eller pågående (2014) av en rekke rørledninger for skifergass fra Western Canadian Sedimentary Basin på de kanadiske høysletter til stillehavskysten hit eller i nærområdet. Det er meningen å utskipe gassen til Asia, blant annet til Kina, Japan og Sør-Korea. All infrastruktur i og rundt Kitimat er under utbygging.

## Referanser


## Eksterne lenker
* 
* Haisla First Nation
* '' "Engineers Invade Another Wilderness - Huge Canadian Power Project Marks 20th Century Frontier Boom" '', av Richard Neuberger. Artikkel i Popular Science fra 1951 om vannkraftsprosjektet Kemano
Tsimshian

**Tsimshian** er et indianerfolk som levde ved Britisk Columbias nordvestre kyst. De levde lenge i langhus av sedertre, mellom elvene Nass og Skeena og på øyene i området. I 2009 ble ca 10.000 personer regnet som *tsimshian*, hvorav ca 1.500 bosatt i Alaska.

Tsimshianfolket livnærte seg fremst ved fiske, fremfor alt av laks. De jaktet blant annet på bjørn og rådyr. Tsimshianindianene ble utsatt for pågående angrep fra andre stammer, blant annet tlingit, haida og dunne-za. 

## Litteratur
* Barbeau, Marius (1950) *Totem Poles.*  2 vols.  (Anthropology Series 30, National Museum of Canada Bulletin 119.)  Ottawa: National Museum of Canada.
* Boas, Franz, "Tsimshian Mythology",  in *Thirty-First Annual Report of the Bureau of American Ethnology to the Secretary of the Smithsonian Institution, 1909–1910,* pp.&nbsp;29–1037.  Washington: Government Printing Office, 1916.
* Garfield, Viola, "Tsimshian Clan and Society",  *University of Washington Publications in Anthropology,* vol. 7, no. 3 (1939), pp.&nbsp;167–340.
* Garfield, Viola E., and Paul S. Wingert, *The Tsimshian Indians and Their Arts*, Seattle: Washington, University of Washington Press, 1951, 1966.
* Halpin, Marjorie M., and Margaret Seguin, "Tsimshian Peoples: Southern Tsimshian, Coast Tsimshian, Nishga, and Gitksan",  In: *Handbook of North American Indians, Volume 7: Northwest Coast,* edited by Wayne Suttles.  Washington, DC: Smithsonian Institution, 1990, pp.&nbsp;267–284.
* McDonald, James A. (2003) *People of the Robin: The Tsimshian of Kitsumkalum*, CCI Press.
* Miller, Jay, *Tsimshian Culture: A Light through the Ages*, Lincoln, NE: University of Nebraska Press, 1997.
* Miller, Jay, and Carol Eastman, eds., *The Tsimshian and Their Neighbors of the North Pacific Coast*, Seattle, WA: University of Washington Press, 1984.
* Neylan, Susan, *The Heavens Are Changing: Nineteenth-Century Protestant Missions and Tsimshian Christianity*, Montreal: McGill-Queen’s University Press, 2003.
* Seguin, Margaret, *Interpretive Contexts for Traditional and Current Coast Tsimshian Feasts.*  Ottawa, ON: National Museums of Canada, 1985.
* Seguin, Marget, ed., *The Tsimshian: Images of the Past, Views for the Present.*  Vancouver, BC: UBC Press, 1984.

## Eksterne lenker
* 
* Tsimshian Homepage
* The Canadian Museum of Civilization - Tsimshian Prehistory
* Map of Northwest Coast First Nations (med Tsimshian)
* Tsimshian Text List of Tsimshian Text by Boaz, F.
Yun Won-chol

**Yun Won-chol** (født 3. juli 1989) er en nordkoreansk bryter som konkurrerer i gresk-romersk stil i 59-kilosklassen.

Han representerte landet sitt under Sommer-OL 2012 i London, der han ble utslått i andre runde. 

Under Sommer-OL 2016 i Rio de Janeiro røk han ut i kvartfinalen mot Elmurat Tasmuradov fra Usbekistan.

## Referanser


## Eksterne lenker
*
Nass River

**Nass River** er en 380 kilometer lang elv i den kanadiske provins Britisk Columbia. Elven har et nedbørsfelt på  kvadratkilometer. 

*Nass* er et tlingitord som omtrent betyr «forråd». Elven renner fra Skeena Mountains og munner ut i fjordbunnen *[[Nass Bay]]*. Den er seilbar på de nederste 40&nbsp;km. Området rundt elven er imidlertid det tradisjonelle hjemland for en annen indianerstamme, nisga'aene.

Elven befinner seg tildels i faresonen til den aktive vulkan *[[Tseax Cone]]*. Ved et uheldig utbrudd kunne elvens laksebestand rammes.

## Referanser


## Eksterne lenker
*
Tarik Belmadani

**Tarik Belmadani** (født 1987) er en fransk bryter som konkurrerer i gresk-romersk stil i 59-kilosklassen.

Han representerte Frankrike under Sommer-OL 2012 under Sommer-OL 2012 i London, der han ble utslått i kvartfinalen.

Han representerte landet sitt under Europalekene 2015 i Baku, hvor han tok bronsemedalje.

## Referanser


## Eksterne lenker
*
Hovhannes Varderesian

**Hovhannes Varderesian** (armensk: Հովհաննես Վարդերեսյան; født 12. februar 1989) er en armensk bryter som konkurrerer i gresk-romersk stil i 66-kilosklassen. Han representerte landet sitt under Sommer-OL 2012 i London, der han ble utslått i omspillet. 

## Referanser


## Eksterne lenker
*
Vincent Tan

Tan Sri Dato' Seri **Vincent Tan Chee Yioun** (født 1952) er en malaysisk forretningsmann og investor. Tan var frem til 2012 styreleder og administrerende direktør i Berjaya-gruppen, som driver hoteller, matvarekjeder, lotterier, bilforretninger og mer. I 2011 hadde han en formue på 1,25 milliarder dollar.

I 1982 kjøpte Tan McDonald's-franchisen i Malaysia, og tre år senere kjøpte han selskapet lottoselskapet Sports Toto, som ble privatisert av myndighetene.

I 2010 kjøpte han 36,5% av den walisiske fotballklubben Cardiff City, og tok dermed kontroll over klubben. I 2013 kjøpte han den bosniske fotballklubben FK Sarajevo.

## Referanser
Tseax Cone

**Tseax River Cone** (eller **Tsax Cone**, eller **Aiyansh Volcano**) er en sinderkjeglet vulkan i Britisk Columbia i Canada. Vulkanen er 609 meter høy og ligger i distriktet Kitimat-Stikine. Området rundt er beskyttet som provinspark: Nisga'a Memorial Lava Beds Provincial Park.

En gang på 1700-tallet kostet et av vulkanens utbrudd om lag  menneskeliv, for det meste ved kvelning på grunn av giftige avgasser (kanskje kullos), ifølge overleveringer fra nisga'aindianerne. Dette gjør utbruddet til Canadas største kjente geofysiske naturkatastrofer.

## Referanser
Robert Rosengren

**Robert Rosengren** (født 17. oktober 1986) er en svensk bryter som konkurrerer i gresk-romersk stil i 74-kilosklassen. Han representerte landet sitt under Sommer-OL 2012 i London, der han ble utslått i kvartfinalen. 

## Referanser

## Eksterne lenker
* 
*